заплащане на възнаграждението за обжалване в срока, посочен в параграф 3.
 2. Съответното юридическо лице, което подава жалбата, представя на Агенцията удостоверение, подписано от упълномощен служител, в което се посочва оборотът на жалбоподателя. То се представя на Агенцията заедно с жалбата.
 3. Възнагражденията за обжалване се заплащат в рамките на 60 календарни дни от датата, на която жалбата е подадена до Агенцията, съгласно определената от нея приложима процедура.
 4. Когато обжалването приключи в полза на жалбоподателя, Агенцията възстановява заплатеното възнаграждение по жалбата.
 ГЛАВА V
 ПРОЦЕДУРИ НА АГЕНЦИЯТА
 Член 18
 Общи разпоредби
 Агенцията прави разграничение, от една страна, между приходите и разходите, свързани с извършени задачи по сертифициране и с предоставени услуги, и, от друга страна, между приходите и разходите, свързани с дейности, които се финансират от други източници на приходи.
 За тази цел:
 а)
 събираните от Агенцията такси и възнаграждения се завеждат по отделна сметка и са предмет на отделна счетоводна процедура;
 б)
 Агенцията изготвя и ползва аналитично счетоводно отчитане за своите приходи и разходи.
 Член 19
 Оценка и преразглеждане
 1. Всяка година Агенцията предоставя на Комисията, на управителния съвет и на консултативния орган на заинтересованите страни, създаден в съответствие с член 98, параграф 4 от Регламент (ЕС) 2018/1139, информация относно елементите, въз основа на които се определя размерът на таксите. Тя се състои най-вече от разбивка на разходите по предходни и следващи години.
 2. Агенцията преразглежда периодично приложението, с цел да провери дали значимата информация във връзка с оценките на очакваните приходи и разходи на Агенцията е надлежно отразена в размера на събираните от нея такси и възнаграждения.
 3. Настоящият регламент се преразглежда при необходимост, като се вземат предвид по-специално приходите на Агенцията и съответните разходи.
 4. Съгласно член 126, параграф 4 от Регламент (ЕС) 2018/1139, преди да даде становището си, Агенцията се консултира с консултативния орган на заинтересованите страни, посочен в параграф 1, и аргументира всяка предложена промяна.
 ГЛАВА VI
 ПРЕХОДНИ И ЗАКЛЮЧИТЕЛНИ РАЗПОРЕДБИ
 Член 20
 Отмяна
 Регламент (ЕС) No 319/2014 се отменя, без да се засяга член 21, параграф 5.
 Член 21
 Преходни разпоредби
 1. Годишните такси и таксите за наблюдение, посочени в таблици 1, 2, 3, 8—13 и 15 от част I на приложението, се прилагат за всяка текуща задача по сертифициране към момента на влизането в сила на настоящия регламент, считано от следващия отчетен период, който започва след влизането в сила на настоящия регламент.
 2. Почасовите ставки, посочени в част II на приложението, се прилагат от датата на влизане в сила на настоящия регламент за всяка текуща задача към момента на неговото влизане в сила, за която таксите или възнагражденията се изчисляват почасово.
 3. В случаите, посочени в таблици 5 и 6 от част I на приложението, както и по отношение на таксите за одобрение за организации и таксите за одобрение на квалификация на тренажор, посочени в таблица 14 от част I на приложението, независимо от посочените разпоредби, таксите и възнагражденията, свързани с текущи заявления към момента на влизането в сила на настоящия регламент, се изчисляват в съответствие с част II на приложението до приключване